钦定古今图书集成/明伦汇编/闺媛典/第024卷 > 陈孔硕母黄氏
## 钦定古今图书集成/明伦汇编/闺媛典/第024卷 > 陈孔硕母黄氏

按《闽书》：陈孔硕母黄氏，嫁陈衡，谨事舅姑，抚教诸子。
孔硕遂以进士中第，补婺州户掾。黄见其阅具狱必
戒曰：“人命至重，毋使有冤。”闻当笞人，戒轻之。见其被
檄考贡士，曰：“加详焉，毋忘汝举子时也。”初好佛书，读
诵拜跪，终日忘倦。一日，忽屏不事，曰：“不在是，无愧心
足矣。”